มีประจำเดือนวันที่ 16 ประจำเดือนหมดวันที่ 20 / วันที่22 มีเพศสัมพันธ์แบบหลั่งใน แต่ทานยาคุมแบบรายเดือน 28เม็ด มีโอกาสท้องมั้ย
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็นแบบ 28 เม็ด จะเป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปดังนั้นถ้ากินยาต่อเนื่องจนหมดแผง การมีเพศสัมพันธ์แบบหลั่งในระหว่างที่กินยาอยู่ มีโอกาสตั้งครรภ์น้อยมากๆให้สังเกตรอบเดือนหลังกินยาหมดเม็ดที่เป็นฮอร์โมนอีกครั้ง และยืนยันการตั้งครรภ์ร่วมด้วยหากไม่มั่นใจ